CELEX: E2014P0010
Language: et
Date: 2014-04-08 00:00:00
Title: Eidsivating lagmannsretti 31. märtsi 2014. aasta taotlus EFTA kohtule nõuandva arvamuse saamiseks kohtuasjas Enes Deveci ja teised vs. Scandinavian Airlines System Denmark-Norway-Sweden (Kohtuasi E-10/14)

21.8.2014   
            
            
               ET
            
            
               Euroopa Liidu Teataja
            
            
               C 274/4
            
         Eidsivating lagmannsretti 31. märtsi 2014. aasta taotlus EFTA kohtule nõuandva arvamuse saamiseks kohtuasjas Enes Deveci ja teised vs. Scandinavian Airlines System Denmark-Norway-Sweden
   (Kohtuasi E-10/14)
   (2014/C 274/05)
   Eidsivating lagmannsrett (Eidsivatingi apellatsioonikohus, Norra) esitas 31. märtsi 2014. aasta kirjaga (kiri saabus kohtu kantseleisse 8. aprillil 2014) EFTA kohtule taotluse nõuandva arvamuse saamiseks kohtuasja Enes Deveci ja teised vs. Scandinavian Airlines System Denmark-Norway-Sweden järgmistes küsimustes:
   
               1.
            
            
               Kas järgmine situatsioon on kooskõlas nõukogu direktiivi 2001/23/EÜ artikli 3 lõikega 1 (vrd artikli 3 lõige 3): ülevõttev ettevõtja paigutab üleandva ettevõtja töötajad palgatabelis kohale, mis on sätestatud ülevõtvale ettevõtjale kohaldatavas kollektiivlepingus (isegi juhul, kui sellega kaasneb töötajate palga vähenemine); muudatus jõustub üleandvale ettevõtjale kohaldatava kollektiivlepingu kehtivuse lõpule järgneval kuupäeval?
            
         
               2.
            
            
               Kas vastus esimesele küsimusele sõltub sellest, kas üleandja töötajatele kohaldatud kollektiivleping kehtis veel siis, kui neile hakati kohaldama ülevõtva ettevõtja kollektiivlepingut?
            
         
               3.
            
            
               Kas vastus esimesele küsimusele sõltub sellest, mil määral väheneb töötajate palk?